open-index/open-wikipedia-markdown huggingface dataset:
Γροιλανδική Θάλασσα

**Γροιλανδική Θάλασσα** (δανικά: *Grønlandshavet*) ονομάζεται η θάλασσα που βρίσκεται ανατολικά της Γροιλανδίας, δυτικά του αρχιπελάγους Σβάλμπαρντ, νότια του πορθμού Φραμ, βόρεια και βορειοδυτικά της Νορβηγικής θάλασσας και βόρεια της Ισλανδίας και του πορθμού της Δανίας. Η Γροιλανδική θάλασσα ορίζεται συχνά ως τμήμα του Αρκτικού ωκεανού, και μερικές φορές ως τμήμα του Ατλαντικού ωκεανού.
Η θάλασσα έχει αρκτικό κλίμα, με βόρειους ανέμους και θερμοκρασίες που σπάνια ξεπερνούν τους 0 °C. Είναι ένας σημαντικός τόπος αναπαραγωγής της φώκιας *Παγόφιλος ο γροιλανδικός* (Pagophilus groenlandicus) και της *Κυστοφόρου φώκιας* (Cystophora cristata) ενώ έχει χρησιμοποιηθεί για το κυνήγι φώκιας για περισσότερα από 200 χρόνια.

## Γεωγραφική θέση

Ο Διεθνής Υδρογραφικός Οργανισμός καθορίζει τα όρια της Γροιλανδικής θάλασσας ως εξής:
*Από το Βορρά: Μία γραμμή που ενώνει το βορειότερο σημείο του νησιού Σπιτσβέργη, του αρχιπελάγους Σβάλμπαρντ, με το βορειότερο σημείο της Γροιλανδίας.
*Από Ανατολικά: Η δυτική ακτή της νήσου Σπιτσβέργης.
*Από νοτιοανατολικά: Μία γραμμή που ενώνει το νοτιότερο σημείο της νήσου Σπιτσβέργης με το βορειότερο σημείο της νήσου Γιαν Μάγεν, έπειτα ακολουθώντας τη δυτική ακτή του νησιού μέχρι το νοτιότερο σημείο του και από εκεί μία γραμμή ως το ανατολικό σημείο του Gerpir (65°05′N 13°30′W) της Ισλανδίας.
*Από νοτιοδυτικά: Μία γραμμή που ενώνει το Straumnes (βορειοδυτικό άκρο της Ισλανδίας) με το ακρωτήριο Νάνσεν (68°15′N 29°30′W) της Γροιλανδίας.
*Από δυτικά: Η ανατολική και βορειοανατολική ακτή της Γροιλανδίας από το ακρωτήριο Νάνσεν ως το βορειότερο σημείο της Γροιλανδίας.

## Ιστορία

Ενώ η θάλασσα είναι γνωστή εδώ και χιλιετίες, μόλις το 1876-1878 διεξήχθησαν οι πρώτες επιστημονικές έρευνες στο πλαίσιο της νορβηγικής Βορειοατλαντικής αποστολής. Έκτοτε, πολλές χώρες, κυρίως η Νορβηγία, η Ισλανδία και η Ρωσία έχουν στείλει επιστημονικές αποστολές στην περιοχή. Το 1909, ο Φρίντγιοφ Νάνσεν ανέλυσε το πολύπλοκο σύστημα ρευμάτων λεπτομερώς.
Η Γροιλανδική θάλασσα ήταν ένα δημοφιλές μέρος για τη βιομηχανία της φαλαινοθηρίας για 300 χρόνια, μέχρι το 1911, με βάση κυρίως τη Σπιτσβέργη. Από τότε και έπειτα, ο εξαντλημένος πληθυσμός των φαλαινών, κατέστησε τη βιομηχανία μη κερδοφόρα. Οι εναπομείναντες φάλαινες της Γροιλανδικής θάλασσας έχουν προστατευθεί από τότε, αλλά οι πληθυσμοί δεν είχαν δείξει καμία ένδειξη σημαντικής αύξησης. Κατά τα τελευταία 20 χρόνια, εκθέσεις πολικών βιολόγων καταδείκνυαν την αύξηση του τοπικού πληθυσμού μυστακοκήτων φαλαινών (Balaena mysticetus) και το 2015, αρκτικοί επιστήμονες ανακάλυψαν εκπληκτική αφθονία τους σε μια μικρή περιοχή. Τα αποτελέσματα αυτά μπορεί να ερμηνευθούν ως μια πρώιμη ένδειξη ανάκαμψης για το συγκεκριμένο είδος, που κάποτε αποτελούσε το μεγαλύτερο πληθυσμό μυστακοκήτων φαλαινών στον κόσμο, με εκτιμώμενο πληθυσμό 52.000 φάλαινες. Αρχαιολογικές έρευνες έδειξαν ότι οι Ινουίτ κυνηγούσαν φάλαινες, σε μη βιομηχανική κλίμακα, από τον 15ο αιώνα.

## Παραπομπές


## Εξωτερικοί σύνδεσμοι
* 

Γροιλανδικη
Γροιλανδικη
Μνησίθεος (αποσαφήνιση)

**Μνησίθεος** είναι το όνομα των παρακάτω ιστορικών προσώπων:

* Μνησίθεος (γιατρός) που έζησε στην αρχαία Αθήνα το τέλος του 4ου π.Χ. αιώνα.
* Μνησίθεος (άγιος), ζηλωτής και άγιος της Ορθοδοξίας από την Πέργη της Παμφιλίας.
 
## Παραπομπές
Μεθανικός βινυλεστέρας

Ο **μεθανικός βινυλεστέρας** είναι οργανική χημική ένωση, με μοριακό τύπο **C<sub>3</sub>H<sub>4</sub>O<sub>2</sub>**, αν και χρησιμοποιούνται περισσότερο οι πιο αναλυτικοί (ημισυντακτικοί) τύποι: **HCO<sub>2</sub>CH=CH<sub>2</sub>**, **HCOOCH=CH<sub>2</sub>** και **HCO<sub>2</sub>Vi**. Eίναι ο εστέρας που παράγεται (θεωρητικά) από την εστεροποίηση του μεθανικού οξέος (HCO2H) και της αιθενόλης (CH2=CHOH).

## Παραγωγή

### Αλκυλίωση
Ο μεθανικός βινυλεστέρας μπορεί να παραχθεί με αντίδραση αλκυλίωσης μεθανικού νατρίου (HCOONa) με βινυλαλογονίδιο (CH3CH2X):

\mathrm{HCOONa + CH_2=CHX \xrightarrow{} HCOOCH=CH_2 + NaX}

## Χημικές ιδιότητες
Η ένωση είναι διλειτουργική, συνδυάζοντας τις ιδιότητες καρβοξυλικού εστέρα και αλκενίου.

### Ιδιότητες ως καρβοξυλικού εστέρα

#### Σαπωνοποίηση
O μεθανικός βινυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και (τελικά) αιθανάλη (CH3CHO):
\mathrm{HCOOCH=CH_2 + NaOH \xrightarrow{-HCOONa} CH_2=CHOH \xrightarrow{} CH_3CHO}


#### Μετεστεροποίηση
O μεθανικός βινυλεστέρας δίνει και μάλιστα συνήθως ποσοτικά (γιατί η παραγώμενη αιθενόλη απομακρύνεται από τη χημική ισορροπία, λόγω ταυτομερείωσης σε αιθανάλη) αντίδραση μετεστεροποίησης με αλκοόλη (ROH), σχηματίζοντας μεθανικό αλκυλεστέρα και (τελικά) αιθανάλη (CH3CHO):
\mathrm{HCOOCH=CH_2 + ROH \xrightarrow{-HCOOR} CH_2=CHOH \xrightarrow{} CH_3CHO}


#### Αμμωνιόλυση
O μεθανικός βινυλεστέρας δίνει αντίδραση αμμωνιόλυσης με αμμωνία (NH3), σχηματίζοντας μεθαναμίδιο (HCONH2) και (τελικά) αιθανάλη (CH3CHO): 
\mathrm{HCOOCH=CH_2 + NH_3 \xrightarrow{-HCONH_2} CH_2=CHOH \xrightarrow{} CH_3CHO}


#### Επίδραση οργανομαγνησιακών ενώσεων
O μεθανικός βινυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και βινυλομαγνησιοαλογονίδιο (CH3CH2OMgX):
\mathrm{HCOOCH=CH_2 + RMgX \xrightarrow{} CH_2=CHOCH(R)OMgX \xrightarrow{} RCHO + CH_2=CHOMgX \downarrow}


## Αναφορές και παρατηρήσεις


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

Κατηγορία:Καρβοξυλικοί εστέρες
Κατηγορία:C3
Halfbrick Studios

Η **Halfbrick Studios Pty Ltd** (συνήθως αναφέρεται απλά ως **Halfbrick**) είναι εταιρεία προγραμματισμού βιντεοπαιχνιδιών που εδρεύει στο Μπρίσμπεϊν της Αυστραλίας. Η εταιρεία ιδρύθηκε το 2001 από έξι άτομα σε ένα υπόγειο στο Μπρίσμπεϊν και κυρίως εργάστηκε για άδεια παιχνίδια μέχρι το 2008. Κυκλοφόρησαν τα πολυβραβευμένα βιντεοπαιχνίδια: *[[Fruit Ninja]]* (2010) και *[[Jetpack Joyride]]* (2011).

Έως το 2015 το *[[Fruit Ninja]]* είχε ξεπεράσει τα 1 δισεκατομμύριο download's.
## Παραπομπές


Κατηγορία:Εταιρείες βιντεοπαιχνιδιών
Fruit Ninja

Το ***Fruit Ninja*** είναι βιντεοπαιχνίδι που αναπτύχθηκε από την Halfbrick στο Μπρίσμπεϊν της Αυστραλίας. Κυκλοφόρησε στις 21 Απριλίου 2010 για iPod Touch και iPhone συσκευές, 12 Ιουλίου, 2010 για ταμπλέτες iPad, 17 Σεπτεμβρίου, 2010 για συσκευές Android. Στο παιχνίδι, ο παίκτης πρέπει να τεμαχίζει φρούτα που πέφτουν απ'τον αέρα περνώντας την οθόνη αφής της συσκευής με το δάχτυλό τους.

Το παιχνίδι είχε καλή υποδοχή από τους κριτικούς όσο και τους καταναλωτές. Τον Σεπτέμβριο του 2010 οι πωλήσεις ξεπέρασαν τα τρία εκατομμύρια downloads, τέσσερα εκατομμύρια το Δεκέμβριο του 2010, και πάνω από 20 εκατομμύρια τον Μάρτιο του 2011. Τον Μάιο του 2012, το Fruit Ninja έφθασε τα 300 εκατομμύρια downloads, και ήταν στο ένα τρίτο του συνόλου των iPhones των ΗΠΑ. Οι κριτικοί θεώρησαν ότι το χαμηλό κόστος του παιχνιδιού σε συνδυασμό με το εθιστικό gameplay έδωσε μια εξαιρετική τιμή.

## Εξωτερικοί σύνδεσμοι
* 

Κατηγορία:Βιντεοπαιχνίδια παζλ
Κατηγορία:Βιντεοπαιχνίδια PlayStation VR
Κατηγορία:Βιντεοπαιχνίδια του Android
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια του Symbian
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Windows Phone
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια ανεπτυγμένα στην Αυστραλία
Κατηγορία:Indie βιντεοπαιχνίδια
Κατηγορία:Απλά παιχνίδια
Big Ant Studios

Η **Big Ant Studios** είναι Αυστραλιανή εταιρεία ανάπτυξης βιντεοπαιχνιδιών που ιδρύθηκε από τον Ross Symons το 2001. Αρχικά γνωστή ως **Bullant Studios**, ειδικός στο είδος προσομοίωσης αγώνων, η εταιρεία άλλαξε το όνομά της σε **Big Ant Studios** το 2005 και έχει επεκτείνει το χαρτοφυλάκιό της, που περιλαμβάνει μια μεγάλη ποικιλία από είδη παιχνιδιών για την τρέχουσα και την επόμενη γενιά της πλατφόρμας.

Η **Big Ant Studios** έχει κυκλοφορήσει τίτλους για το Xbox One, Xbox 360, PlayStation 4, PlayStation 3, PlayStation 2, PlayStation Vita, PlayStation Portable,  Wii, Game Boy Advance και Microsoft Windows.

Τον Δεκέμβριο του 2012, η  Big Ant Studios κυκλοφόρησε το βιντεοπαιχνίδι Jetpack Joyride για τους χρήστες PlayStation 3 και PlayStation Vita. Αυτή ήταν η πρώτη φόρα της εταιρείας που κυκλοφόρησε "Freemium" παιχνίδι, ένα από τα πρώτα του είδους αυτού που επιτράπηκε για το PlayStation Network.

Κατηγορία:Εταιρείες βιντεοπαιχνιδιών ανά χώρα
Σε βλέπω (αποσαφήνιση)

Ο τίτλος **Σε βλέπω** μπορεί να αναφέρεται στα ακόλουθα:

* Σε βλέπω (σειρά ταινιών). Αμερικανικό franchise τρόμου (*Saw*), που δημιουργήθηκε από τον Τζέιμς Γουάν. 
* Σε βλέπω (ταινία). Αμερικανική ταινία τρόμου (*Saw*, 2004) του Τζέιμς Γουάν, σε σενάριο του Λι Γουάνελ.
* Σε βλέπω (νουβέλα). Νουβέλα αγωνίας (θρίλερ) της Καναδής συγγραφέως Τσέβυ Στήβενς (*Always Watching*, 2013).

Κατηγορία:Αποσαφήνιση
Τζέιμς Γουάν

Ο **Τζέιμς Γουάν** (γέννηση: 27 Φεβρουαρίου 1977) είναι Μαλαισιανό-Αυστραλός σκηνοθέτης ταινιών, σεναριογράφος, και παραγωγός.

Ο Γουάν είναι ευρύτερα γνωστός ως σκηνοθέτης της σειράς ταινιών *[[Σε βλέπω (σειρά ταινιών)|Σε βλέπω]]* και ως δημιουργός του φανταστικού χαρακτήρα Billy the Puppet. Επίσης, σκηνοθέτησε τα *[[Νεκρική Σιγή]]*, *[[Death Sentence]]* (και τα δύο το 2007), *[[Παγιδευμένη Ψυχή]]* (2011), *[[Το Κάλεσμα]]* και *[[Παγιδευμένη Ψυχή: Κεφάλαιο 2]]* (και τα δύο το 2013), *[[Μαχητές των Δρόμων 7]]* (2015) και *[[Το Κάλεσμα 2]]* (2016).

Μέχρι το 2021, ήταν ο 19ος σκηνοθέτης με τις μεγαλύτερες εισπράξεις, καθώς οι ταινίες του έχουν αποφέρει περισσότερα από $3.7 εκατομμύρια δολάρια παγκοσμίως.

## Προσωπική ζωή
Ο Γουάν γεννήθηκε στο Κούτσινγκ της Μαλαισίας. Έχει μαλαισιοκινεζική καταγωγή και είναι Αυστραλός πολίτης.

Μετακόμισε από το Περθ στη Μελβούρνη, όπου σπούδασε στο RMIT University.
## Βιντεοπαιχνίδια
Ο Γουάν σκηνοθέτησε ένα trailer για το βιντεοπαιχνίδι επιβίωσης τρόμου του 2008, ''Dead Space''.

## Κινηματογραφικές ταινίες
### Σκηνοθεσία

### Παραγωγή

## Παραπομπές


## Εξωτερικοί σύνδεσμοι

* 

Κατηγορία:Αυστραλοί σκηνοθέτες
Κατηγορία:Αυστραλοί σεναριογράφοι
Κατηγορία:Αυστραλοί παραγωγοί ταινιών
Δημακόπουλος

Με το επώνυμο **Δημακόπουλος** μπορεί να αναφέρονται:

## Πρόσωπα
* Γεώργιος Δημακόπουλος (1927-2015), Έλληνας υφυπουργός οικονομικών.
* Δημήτρης Δημακόπουλος (γενν. 1966), Έλληνας καλαθοσφαιριστής.
* Δημήτριος Δημακόπουλος (1929-1995), Ελληνοκαναδός αρχιτέκτονας.
* Ιωάννης Δημακόπουλος (1833~35-1866), Έλληνας αξιωματικός.
* Ιωσήφ Δημακόπουλος (θαν. 1861), Έλληνας ιερομόναχος.

## Διάφορα
* Λευτέρης Δημακόπουλος, ταινία του 1993.
Ικιντσί Αλχασαβά

Το **Ικιντσί Αλχασαβά** (επίσης, **Αλχασάβα Βτορόγιε** και **Ικιντζί-Αλχάσοβα**) είναι ένα χωριό της επαρχίας Γκοϊτσάι του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές


Κατηγορία:Κατοικημένες περιοχές στην Επαρχία Γκοϊτσάι
Πασάλι Τρέτι

Το **Πασάλι Τρέτι** (επίσης, **Πασάλι Τρέτ'ι, Ορτά Πασάλι, **και **Πασάλι Τρετίι**) είναι ένα χωριό της επαρχίας Χατζιγκαμπούλ του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Χατζιγκαμπούλ
Κουρτίδης

Το ελληνικό επώνυμο **Κουρτίδης** μπορεί να αναφέρεται σε κάποιο από τα παρακάτω πρόσωπα:

* Αριστοτέλης Κουρτίδης (1858–1928), Έλληνας παιδαγωγός και λογοτέχνης
* Ευάγγελος Χ. Κουρτίδης (1929–2013), Έλληνας δικηγόρος και πολιτικός
* Θεόφιλος Κουρτίδης (1940-2022), Έλληνας ποδοσφαιριστής
* Κωνσταντίνος Γ. Κουρτίδης (1870–1944), Έλληνας συγγραφέας
* Νικόλαος Κουρτίδης, εκδότης καρτ ποστάλ που δραστηριοποιήθηκε κατά το 2ο μισό της δεκαετίας 1930.
* Νίκος Κουρτίδης (γεν. 1986), Έλληνας αρσιβαρίστας

## Παραπομπές
Μουζάκης

Το ελληνικό επώνυμο **Μουζάκης** μπορεί να αναφέρεται σε κάποιο από τα παρακάτω πρόσωπα:

* Γιώργος Μουζάκης (1922–2005), Έλληνας συνθέτης και μουσουργός
* Ελευθέριος Μουζάκης (1913–2006), Έλληνας επιχειρηματίας
* Ιωάννης Μουζάκης (15ο αιώνα), Έλληνας λόγιος
* Νικόλαος Τ. Μουζάκης (1866–1955), Έλληνας ιατρός και πολιτικός
Καζάκος

Το επώνυμο **Καζάκος** πιθανόν αναφέρεται στους:

* Βασίλης Καζάκος (1945–2006), Έλληνας ζωγράφος, αγιογράφος και χαράκτης
* Ηλίας Καζάκος (1905–1942), Έλληνας αξιωματικός του Λιμενικού Σώματος
* Κωνσταντίνος Καζάκος (γεν.1969), Έλληνας ηθοποιός
* Κώστας Καζάκος (γεν. 1935-2022), Έλληνας ηθοποιός, σκηνοθέτης και πρώην βουλευτής
Γκιουβεκέντ

Το **Γκιουβεκέντ **(επίσης, **Γκιούβεκεντ**) αποτελεί χωριό και δήμο της επαρχίας Αγκντάς του βορειοδυτικού Αζερμπαϊτζάν. Έχει πληθυσμό 1,486 κατοίκων.

## Παραπομπές
* 

Κατηγορία:Κατοικημένες περιοχές στην Επαρχία Αγκντάς
Καζάκης

Το επώνυμο **Καζάκης** πιθανόν αναφέρεται στους:

* Βλάσης Καζάκης (γεν. 1983), Έλληνας ποδοσφαιριστής
* Δημήτρης Καζάκης (γεν. 1962), Έλληνας οικονομολόγος
* Δημήτριος Καζάκης (1884 - 1946), Έλληνας πολιτικός
Σορμπάτσι (Χατζιγκαμπούλ)

Το **Σορμπάτσι **(επίσης, **Σόρμπατσι**, **Σορμπατσί**, **Σορμπάτσι Πέρβιγιε**, και **Σορμπάντσι**) αποτελεί χωριό και δήμο της επαρχίας Χατζιγκαμπούλ του βορειοανατολικού Αζερμπαϊτζάν. Έχει πληθυσμό 1,440 κατοίκων. Ο δήμος αποτελείται από τα χωριά Σορμπάτσι, Μπιριντσί Πασαλί και Ικιντσί Πασάλι.

## Παραπομπές

* 

Κατηγορία:Κατοικημένες περιοχές στην Επαρχία Χατζιγκαμπούλ
NASCAR

Το **National Association for Stock Car Auto Racing, Inc.** (συντομογραφία ως **NASCAR**) είναι αμερικάνικο επιχειρηματικό εγχείρημα που εγκρίνει και διέπει πολλαπλές αθλητικές εκδηλώσεις σε αγώνες αυτοκινήτων. Ο Μπιλ Φρανς Sr. ίδρυσε την εταιρεία το 1948. Ο εγγονός του, ο Μπράιαν Φρανς έγινε ο διευθύνων σύμβουλος της το 2003. Η NASCAR είναι διαπρεπής οργάνωση αγώνων στοκ αυτοκινήτων μηχανοκίνητου αθλητισμού. Οι μεγαλύτερες αγωνιστικές σειρές που έχουν εκγριθεί από τη NASCAR είναι οι σειρές Monster Energy NASCAR Cup, Xfinity και Camping World Truck, ενώ επιβλέπει και τις σειρές NASCAR Local Racing, Whelen Modified Tour, Whelen All-American Series και NASCAR iRacing.com Series. Η NASCAR εκγρίνει πάνω από 1.500 αγώνες σε πάνω από 100 διαδρομές σε 39 από τις 50 πολιτείες των ΗΠΑ, καθώς και στον Καναδά. Η NASCAR έχει επίσης παρουσιάσει αγώνες έγκρισης και στις πίστες Suzuka και Motegi της Ιαπωνίας, στο Autódromo Hermanos Rodríguez στο Μεξικό, και το Calder Park Thunderdome στην Αυστραλία.

Η επίσημη έδρα της NASCAR βρίσκεται στη Daytona Beach, στη Φλόριντα, και διατηρεί επίσης γραφεία στις πόλεις στη Σάρλοτ, Κόνκορντ, και Κόνοβερ. Τα περιφερειακά γραφεία βρίσκονται στην πόλη της Νέας Υόρκης και του Λος Άντζελες, με διεθνή γραφεία να βρίσκονται στη Πόλη του Μεξικού και στο Τορόντο. Λόγω των νότιων ριζών του NASCAR, όλα αλλά πολλές ομάδες NASCAR εξακολουθούν να βασίζονται στη Βόρεια Καρολίνα, ειδικά κοντά στην πόλη της Σάρλοτ.

Η NASCAR βρίσκεται πίσω από την National Football League μεταξύ των επαγγελματικών franchises αθλητισμού από την άποψη των τηλεθεατών και των οπαδών στις Ηνωμένες Πολιτείες. Σε παγκόσμιο επίπεδο, οι αγώνες του μεταδίδονται από την τηλεόραση σε πάνω από 150 χώρες. Το 2004, ο διευθυντής ασφάλειας της NASCAR δήλωσε ότι η εταιρεία κατέχει 17 από τις 20 κορυφαία αθλητικά γεγονότα με τακτικές συμμετοχές στον κόσμο. Εταιρείες της *[[Fortune 500]]* χορηγούν τη NASCAR περισσότερο από κάθε άλλο αθλητισμό μηχανοκινήτων, αν και αυτή η χορηγία έχει μειωθεί από τις αρχές της δεκαετίας του 2000.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:NASCAR
Εγώ, ο Ντάνιελ Μπλέικ

Το ***Εγώ, ο Ντάνιελ Μπλέικ*** (πρωτότυπος τίτλος: ***I, Daniel Blake***) είναι ταινία του 2016 σε σκηνοθεσία του Κεν Λόουτς και σε σενάριο του Πολ Λάβερτι.

## Πλοκή
Ο Ντάνιελ Μπλέικ είναι ένας χήρος ξυλουργός που ζει στο Νιούκασλ. Όταν παθαίνει έμφραγμα στη δουλειά, ο γιατρός του κρίνει πως είναι ακατάλληλος για εργασία. Ωστόσο, η Αξιολόγηση Ικανοτήτων Εργασίας του Βρετανικού κράτους κρίνει πως μπορεί να εργαστεί και δεν του παρέχει επίδομα. Τότε, ο Ντάνιελ αποφασίζει να κάνει έφεση, όμως δυσκολεύεται, αφού δεν ξέρει να χειρίζεται υπολογιστή.

Γνωρίζει και γίνεται φίλος με μία ανύπαντρη μητέρα, την Κέιτι, που είναι από το Λονδίνο και έμενε σε ξενώνα αστέγων. Ο Ντάνιελ τους βοηθάει με τις επισκευές του σπιτιού και κάνει παρέα με τα δύο παιδιά της. Η οικονομική της κατάσταση είναι τόσο άσχημη, που μία μέρα στο σούπερ μάρκετ την πιάνουν να κλέβει. Μετά από αυτό, ο φύλακας της λέει πως μπορεί να βγάλει πολλά χρήματα αν γίνει συνοδός κυριών. Η Κέιτι δέχεται, και ο Ντάνιελ αρχίζει σιγά σιγά να υποψιάζεται τη νέα της δουλειά. Όταν μαθαίνει τι γίνεται, η Κέιτι του λέει πως δεν έχει άλλη επιλογή για τα παιδιά της και πως αν δεν το αντέχει, να μην κάνουν παρέα πλέον.

Ο Ντάνιελ, απογοητευμένος από τις πολλές προσπάθειες για το επίδομα, βγαίνει έξω από την Υπηρεσία Ευρέσεως Εργασίας και γράφει με σπρέι: "Εγώ, ο Ντάνιελ Μπλέικ, απαιτώ τον ορισμό της έφεσής μου πριν λιμοκτονήσω και να αλλάξετε την κωλομουσική στον τηλεφωνητή". Συλλαμβάνεται και η αστυνομία τον αφήνει ελεύθερο με προειδοποίηση. Στη συνέχεια, πουλά τα περισσότερα από τα πράγματά του και αποκόβεται από τον υπόλοιπο κόσμο. 

Την ημέρα της έφεσης, η Κέιτι βρίσκεται μαζί του για συμπαράσταση, ενώ ο δικηγόρος του λέει πως είναι πολύ αισιόδοξος. Ο Ντάνιελ πηγαίνει για λίγο στην τουαλέτα λόγω άγχους και εκεί πεθαίνει από έμφραγμα. Η ταινία κλείνει με την κηδεία του Ντάνιελ και την Κέιτι να διαβάζει ως επικήδειο τα λόγια που θα έλεγε ο Ντάνιελ την ημέρα της έφεσης.

## Διανομή
*Ντέιβ Τζονς ως Ντάνιελ Μπλέικ
*Χέιλι Σκουάρες ως Κέιτι Μόργκαν
*Ντίλαν ΜακΚίρναν ως Ντίλαν Μόργκαν
*Μπραϊάνα Σαν ως Ντέιζι Μόργκαν

## Βραβεία/Διακρίσεις
Η ταινία κέρδισε τον Χρυσό Φοίνικα στο 69ο φεστιβάλ των Καννών και το βραβείο Σεζάρ καλύτερης ξένης ταινίας. Επίσης, ήταν υποψήφια για το βραβείο Ευρωπαϊκού Κινηματογράφου καλύτερης ταινίας και για το Βραβείο Γκόγια Καλύτερης Ευρωπαϊκής Ταινίας.

Στα BAFTA του 2017 έλαβε 5 υποψηφιότητες: καλύτερης ταινίας, καλύτερης βρετανικής ταινίας, σκηνοθέτη (Κεν Λόουτς), πρωτότυπου σεναρίου (Πολ Λάβερτι) και Β' Γυναικείου ρόλου (Χέιλι Σκουάρες), κερδίζοντας στην κατηγορία της καλύτερης βρετανικής ταινίας.

## Παραπομπές


Κατηγορία:Βρετανικές δραματικές ταινίες
Κατηγορία:Γαλλικές δραματικές ταινίες
Κατηγορία:Βελγικές δραματικές ταινίες
Κατηγορία:Νικητές Χρυσού Φοίνικα
Κατηγορία:Ταινίες τοποθετημένες στην Αγγλία
Κατηγορία:Ταινίες γυρισμένες στην Αγγλία
Κατηγορία:Ταινίες σχετικά με την οικονομική κρίση
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Κεν Λόουτς
Κατηγορία:Ταινίες παραγωγής BBC Films
Κατηγορία:Ταινίες του 2016
16η Συμφωνία (Μότσαρτ)

Η **16η Συμφωνία σε Ντο μείζονα,  [[Κατάλογος του Κέχελ|K]]. 128** (γερμανικά: *Sinfonie C-Dur Köchelverzeichnis 128*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Μάιο του 1772 και είναι η πρώτη από τις τρεις που γράφτηκαν εκείνο τον μήνα, όταν ακόμα ήταν 16 ετών.  Το χειρόγραφο της Συμφωνία φυλάσσεται στην *Staatsbibliothek Preußischer Kulturbesitz*, στο Βερολίνο.

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 όμποε, 2 κόρνο και έγχορδα.

:
\relative c'' {
  \tempo "Allegro maestoso"
  \time 3/4
  4\f g r |
  \times 2/3 { c8-.\p d-. c-. } \times 2/3 { d-. e-. d-. } \times 2/3 { e-. f-. e-. } |
  \times 2/3 { f8-. g-. f-. } \times 2/3 { a-. g-. f-. } \times 2/3 { e-. f-. g-. } |
  \times 2/3 { a8-. g-. f-. } \times 2/3 { e-. d-. c-. } \times 2/3 { b-. c-. d-. } |
}


Η Συμφωνία αποτελείται από τέσσερα στάνταρ μέρη ιταλικής οβερτούρας:

#Allegro maestoso, 3/4
#Andante grazioso, 2/4
#Allegro, 6/8

Το πρώτο μέρος, γραμμένο σε Ντο μείζονα, ακούγεται περισσότερο ως 9/8, εξ αιτίας της παρουσίας των τρίηχων. Ωστόσο, στο δεύτερο μισό του πρώτου μέρος, γίνεται ξεκάθαρο ότι πρόκειται για 3/4. Το όμποε και η κόρνα δεν συμπεριλαμβάνονται στο δεύτερος μέρος, το οποίο είναι γραμμένο μόνο σε έγχορδα. Ωστόσο, η επιστροφή, στη Ντο μείζονα, στο τρίτο μέρος, το οποίο είναι και το πιο εύθυμο από όλα, αλλάζει σε rondo, με coda.

## Παραπομπές


## Εξωτερικοί σύνδεσμοι
* [Symphony No.16 in C major, K.128 (Mozart, Wolfgang Amadeus)](http://imslp.org/wiki/Symphony_No.16_(Mozart,_Wolfgang_Amadeus)) στο IMSLP.org

16
Κατηγορία:Συνθέσεις σε Ντο μείζονα
Chameleon

***Chameleon*** είναι ο τίτλος του πέμπτου άλμπουμ του γερμανικού power metal συγκροτήματος Helloween, το οποίο κυκλοφόρησε στις 31 Μαΐου του 1993 μέσω της δισκογραφικής εταιρείας ΕΜΙ Records.

Οι ηχογραφήσεις του δίσκου πραγματοποιήθηκαν τo 1992 στο Chateau du Pape του Αμβούργου της Γερμανίας, ενώ η μίξη του έγινε στα Scream Studios του Λος Άντζελες.

Αυτός ήταν ο τελευταίος δίσκος του συγκροτήματος με τον Μίκαελ Κίσκε στα φωνητικά και τον Ίνγκο Σβίχτενμπεργκ στα τύμπανα και χαρακτηρίστηκε από μία μεγάλη αλλαγή στον ήχο των Helloween, κινούμενο σε ροκ ρυθμούς με πλήκτρα και μία παιδική χορωδία.

Με εξαίρεση την Ιαπωνία, το άλμπουμ δεν γνώρισε εμπορική επιτυχία, αν και συνοδευόταν από τέσσερα σινγκλ, τα «*When The Sinner*», «*Windmill*», «*Step Out of Hell*» και «*I Don't Wanna Cry No More*», για το πρώτο εκ των οποίων γυρίστηκε και βίντεο κλιπ.

Μετά την περιοδεία του δίσκου, η οποία πραγματοποιήθηκε το φθινόπωρο του 1993 στην Ευρώπη, το μικρόφωνο του συγκροτήματος ανέλαβε ο Άντι Ντέρις και τα τύμπανα ο Ούλι Κους.

## Τραγούδια

## Θέσεις τσαρτ
***Chameleon*** *(άλμπουμ)*

***Επίσημη κυκλοφορία: [[31 Μαΐου]] [[1993]]***

## Μέλη των Helloween
Η σύνθεση του συγκροτήματος κατά την ηχογράφηση του «***Chameleon***» είχε την εξής μορφή:

* **[[Μίκαελ Κίσκε]]** - *[[Φωνητική|φωνητικά]], [[ακουστική κιθάρα]]*
* **[[Μίκαελ Γουάικατ]]** - *[[κιθάρα]]*
* **[[Ρόλαντ Γκράποφ]]** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **[[Ίνγκο Σβίχτενμπεργκ]]** - *[[τύμπανα]]*

;*Γκεστ συμμετοχές*
* **Άξελ Μπέργκστεντ** - *ενορχήστρωση, [[πλήκτρα]]*
* **Παιδική χορωδία Johann Sebastian Bach**
* **Στέφαν Πίντεφ** - *[[βιολί]]*

## Παραπομπές


## Πηγές
* Chameleon - Helloween | Songs, Reviews, Credits | AllMusic
* Helloween - Chameleon - Metal Storm
* Helloween - Chameleon - Encyclopaedia Metallum: The Metal Archives

Κατηγορία:Δισκογραφία των Helloween
Κατηγορία:Άλμπουμ του 1993
Συγκαθεδρικός Ναός του Αγίου Φλαβιανού

Ο **ναός του Αγίου Φλαβιανού** είναι ο καθεδρικός ναός του Ρεκανάτι στην Ιταλία και ο συν-καθεδρικός ναός της επισκοπής Ματσεράτα-Τολεντίνο-Ρεκανάτι-Τσίνγκολι-Τρέια. Στις 12 Ιουνίου 1805 πήρε την τιμητική ονομασία της μικρής Βασιλικής από τον πάπα Πίο ΣΤ΄.

## Ιστορία και περιγραφή
Ο αρχικός καθεδρικός ναός χτίστηκε πριν από το 1000. Από τον αρχικό καθεδρικό ναό πολύ λίγα ευρήματα παραμένουν στην υπάρχουσα κρύπτη. Σύμφωνα με την παράδοση ο ναός είναι αφιερωμένος στον Άγιο Φλαβιανό, Πατριάρχη Κωνσταντινουπόλεως, λείψανο του οποίου σώζεται στον καθεδρικό ναό, το οποίο έφτασε από το λιμάνι της Τζουλιανόβα. Σήμερα, όμως, οι ιστορικοί υποστηρίζουν ότι ήταν αφιερωμένος στον Άγιο Φλαβιανό της Ριτσίνα. Αυτός ήταν ο πρώτος επίσκοπος της κατεστραμμένης ρωμαϊκής πόλης Έλβια Ριτσίνα, από τις στάχτες της οποίας γεννήθηκε η ίδια η πόλη του Ρεκανάτι μετά τον 6ο αιώνα.

Στις αρχές του 13ου αιώνα χτίστηκε ένας νεότερος ναός, που ανακατασκευάστηκε αργότερα από τον καρδινάλιο Άντζελο ντα Μπεβάνια μεταξύ 1389 και 1412. Ο ναός ανακαινίσθηκε και διακοσμήθηκε πολλές φορές. Ιδιαίτερου ενδιαφέροντος είναι η οροφή με φατνώματα, που κατασκευάστηκε το 1620. Το 1650 η αψίδα διακοσμήθηκε με γυψομάρμαρο και τοιχογραφίες: με την ευκαιρία αυτή αναπαραστάθηκαν *το Μαρτύριο του Αγίου Φλαβιανού, το Μαρτύριο της Σάντα Παολίνα, ο Ευαγγελισμός της Θεοτόκου, η Μεταφορά, κατά την παράδοση των καθολικών, της Αγίας Οικίας της Θεοτόκου του Λορέτο και η Γέννηση της Θεοτόκου*. Στην κρύπτη είναι θαμμένοι αρκετοί επίσκοποι από το Ρεκανάτι. Αντίθετα, μέσα στον Καθεδρικό ναό βρίσκονται οι σαρκοφάγοι του Επισκόπου Νικολό νταλ' Άστε ντα Φορλί, που αποφάσισε την κατασκευή της μεγάλης Βασιλικής της Αγίας Οικίας της Θεοτόκου του Λορέτο και του Πάπα Γρηγόριου ΙΒ΄, τελευταίου πάπα που δεν τάφηκε στη Ρώμη. Τα δύο εκκλησιαστικά όργανα είναι των αρχών του 1900, κατασκευασμένα από την Ίντσολι, τα οποία προέρχoνταν από το ναό της Ιεράς Καρδίας του Χριστού της Ματσεράτα και μεταφέρθηκαν το 1995 από τον Αλεσσάντρο Τζιρόττο, που τα εισήγαγε στην περίφημη κάσα του Νακίνι: Οι σωλήνες της πρόσοψης του οργάνου είναι του Νακίνι στα δεξιά, μοναδικό μέρος που διασώζεται με την κάσα, ενώ αυτοί στα αριστερά της κάσας είναι του Βετζέτσι Μπόσσι. Το 1995 ο Ντον Λάουρο Τσινγκολάνι ανέθεσε το έργο της εγκατάστασης της νέας κονσόλας με τρία πληκτρολόγια, η οποία σχεδιάστηκε για την περίσταση, με ψηφιακή μετάδοση  ώστε να παίζουν και τα δύο όργανα από το πρεσβυτέριο.

Δίπλα στη Βασιλική είναι το παλιό επισκοπικό μέγαρο, το οποίο, μετά από δεκαετίες εγκατάλειψης, είναι, από το 1957, η έδρα του Επισκοπικού μουσείου.

## Παραπομπές


Κατηγορία:Εκκλησίες στην Ιταλία
Συγκαθεδρικός ναός

[μικρογραφία|Ο καθεδρικός ναός του [Οστούνι, Συν-Καθεδρικός ναός της Σάντα Μαρία Ασσούντα]]
Ο **συγκαθεδρικός ναός** είναι ναός που έχει την ίδια ισχύ και τα ίδια προνόμια με έναν καθεδρικό ναό, αλλά έχει μικρότερη προτεραιότητα. Ο καθεδρικός ναός παραμένει ο κύριος ναός της επισκοπής, ενώ ο συγκαθεδρικός ναός εξισώνεται με τον καθεδρικό.

Κατηγορία:Εκκλησίες
Σορίν Γκριντεάνου

Ο **Σορίν Γκριντεάνου** (Sorin Grindeanu, 5 Δεκεμβρίου 1973-) είναι Ρουμάνος πολιτικός, ο οποίος υπηρέτησε ως πρωθυπουργός από τον Ιανουάριο ως τον Ιούνιο του 2017.
thumb|Ο Σορίν Γκριντεάνου.
Ήταν μέλος της Βουλής των Αντιπροσώπων από το 2012 μέχρι τις τοπικές εκλογές του Ιουνίου του 2016, οπότε έγινε πρόεδρος του συμβουλίου της κομητείας Τιμίς.

Μέλος του Σοσιαλδημοκρατικού Κόμματος, προτάθηκε από τον αρχηγό του κόμματος, Λίβιου Ντραγκνέα στις 28 Δεκεμβρίου 2016 να γίνει ο επόμενος πρωθυπουργός της Ρουμανίας. Δύο ημέρες αργότερα, ο Πρόεδρος Κλάους Γιοχάνις επίσημα τον διόρισε ως πρωθυπουργό.
Ανέλαβε καθήκοντα στις 4 Ιανουαρίου 2017. Ήταν, επίσης, υπουργός Επικοινωνιών στη διάρκεια της τέταρτης θητείας του Βίκτορ Πόντα, μεταξύ 17 Δεκεμβρίου 2014 και 17 Νοεμβρίου 2015.
Τον Φεβρουάριο του 2017 απορρίφθηκε από το κοινοβούλιο πρόταση μομφής κατά της κυβέρνησης εν μέσω μαζικών διαδηλώσεων. Ωστόσο, λίγους μήνες μετά, τον Ιούνιο του 2017, το Σοσιαλδημοκρατικό Κόμμα κατέθεσε νέα πρόταση μομφής, η οποία εγκρίθηκε με 241 υπέρ και 7 κατά.
Ο Γκρντεάνου αποχώρησε από την πρωθυπουργία και τον αντικατέστησε ο Μιχάι Τουντόσε.

## Παραπομπές


Κατηγορία:Πρωθυπουργοί της Ρουμανίας
17η Συμφωνία (Μότσαρτ)

Η **17η Συμφωνία σε Σολ μείζονα,  [[Κατάλογος του Κέχελ|K]]. 129** (γερμανικά: *Sinfonie G-Dur Köchelverzeichnis 129*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Μάιο του 1772, και είναι η δεύτερη από τις τρεις που έγραψε εκείνον τον μήνα, σε ηλικία 16 ετών, πιθανώς μέρη του έργου να γράφτηκαν πιο παλιά.

## Δομή και ενορχήστρωση
Η Συμφωνία γράφτηκε για εξής μουσικά όργανα: 2 όμποε, 2 κόρνο και έγχορδα.

:
\relative c' {
  \override Score.NonMusicalPaperColumn #'line-break-permission = ##f
  \tempo "Allegro"
  \key g \major
  2.\f b'8.\trill( a32 b) |
  c4 b16( c8.) d16( c8.) b16( c8.) |
  cis16( d8.) d4 r d8.\trill( c32 d) |
  e8 r c' r fis, r a r |
}


Η Συμφωνία αποτελείται από τρία μέρη: 

#Allegro, 4/4
#Andante, 2/4
#Allegro, 3/8

## Παραπομπές


## Εξωτερικοί σύνδεσμοι
*[Symphony No.17 in G major, K.129 (Mozart, Wolfgang Amadeus)](http://imslp.org/wiki/Symphony_No.17_(Mozart,_Wolfgang_Amadeus)) στο IMSLP.org

17
Κατηγορία:Συνθέσεις σε Σολ μείζονα
18η Συμφωνία (Μότσαρτ)

μικρογραφία|Βόλφγκανγκ Αμαντέους Μότσαρτ
Η **18η Συμφωνία σε Φα μείζονα,  [[Κατάλογος του Κέχελ|K]]. 130** (γερμανικά: *Sinfonie F-Dur Köchelverzeichnis 130*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Μάιο του 1772 και είναι η τρίτη συμφωνία, από τις συνολικά τρεις, που έγραψε εκείνον τον μήνα, σε ηλικία 16 ετών.

## Δομή και ενορχήστρωση
Η Συμφωνία γράφτηκε για εξής μουσικά όργανα: 2 φλάουτα, 4 κόρνο και έγχορδα. Πρώτη φορά σε έργο του Μότσαρτ απουσιάζουν τα όμποε, τα οποία αντικαταστάθηκαν από τα φλάουτα, ενώ και η χρησιμοποίηση τεσσάρων κόρνο, στο δεύτερο μέρος, είναι κι αυτό κάτι που το κάνει πρώτη φορά ο συνθέτης.

:
\new Staff >


Η Συμφωνία αποτελείται από τέσσερα μέρη:

#Allegro, 4/4
#Andantino grazioso, 3/8
#Menuetto — Trio, 3/4
#Allegro molto, 4/4

## Παραπομπές


## Εξωτερικοί σύνδεσμοι
* [Symphony No.18 in F major, K.130 (Mozart, Wolfgang Amadeus)](http://imslp.org/wiki/Symphony_No.18_(Mozart,_Wolfgang_Amadeus)) στο IMSLP.org

18
Κατηγορία:Συνθέσεις σε Φα μείζονα
Πρωθυπουργός της Ρουμανίας

Ο **Πρωθυπουργός της Ρουμανίας** () είναι ο επικεφαλής της Κυβέρνησης της Ρουμανίας. Αρχικά, το αξίωμα είχε τον τίτλο *Πρόεδρος του Συμβουλίου των Υπουργών* (), όπου στον όρο "Κυβέρνηση" περιλαμβάνονται περισσότερα από τον όρο Υπουργικό συμβούλιο, ενώ το Υπουργικό συμβούλιο ονομαζόταν *Συμβούλιο των Υπουργών* (*Consiliul de Miniștri*). Ο τίτλος άλλαξε επίσημα σε *Πρωθυπουργός* κατά τη διάρκεια του κομμουνιστικού καθεστώτος.

## Υποψηφιότητα
Ένας από τους ρόλους του Προέδρου της Δημοκρατίας είναι να ορίσει έναν υποψήφιο για το αξίωμα του Πρωθυπουργού. Ο Πρόεδρος πρέπει να συμβουλευτεί το κόμμα που έχει την πλειοψηφία στο Κοινοβούλιο ή, αν δεν υπάρχει πλειοψηφία, τα κόμματα που εκπροσωπούνται στο Κοινοβούλιο.

Μόλις οριστεί, ο υποψήφιος καταθέτει επίσημα την πρότασή του για το κυβερνητικό πρόγραμμα και το υπουργικό συμβούλιο. Η πρόταση πρέπει να εγκριθεί από το Κοινοβούλιο εντός δέκα ημερών, μέσα από μια διαδικασία ψήφου εμπιστοσύνης. Τόσο το πρόγραμμα όσο και ο ορισμός των μελών της κυβέρνησης συζητώνται στο Κοινοβούλιο σε κοινή συνεδρίαση της Βουλής των Αντιπροσώπων και της Γερουσίας. Η πρόταση γίνεται δεκτή μόνο αν η πλειοψηφία όλων των βουλευτών και γερουσιαστών εγκρίνει.

Μόλις αποκτήσει την ψήφο εμπιστοσύνης, ο υποψήφιος γίνεται πρωθυπουργός και όλα τα μέλη του υπουργικού συμβουλίου γίνονται υπουργοί. Ο Πρωθυπουργός, οι Υπουργοί, και άλλα μέλη της Κυβέρνησης, ορκίζονται ενώπιον του Προέδρου της, όπως ορίζεται σύμφωνα με το Άρθρο 82 του Συντάγματος. Η Κυβέρνηση στο σύνολό της και καθένα από τα μέλη της ασκούν την εντολή τους από την ημερομηνία ορκωμοσίας.

## Λειτουργίες
Ο Πρωθυπουργός κατευθύνει τις ενέργειες της Κυβέρνησης και συντονίζει τις δραστηριότητες των μελών της. Καταθέτει για συζήτηση στη Βουλή των Αντιπροσώπων ή τη Γερουσία, εκθέσεις και δηλώσεις για την κυβερνητική πολιτική. Η βουλή μπορεί να αποσύρει την υποστήριξή του μέσω ψήφου δυσπιστίας.

## Κατάλογος πρωθυπουργών

Από το 1859 έως το 1862, οι δύο Ηγεμονίες είχαν η καθεμιά τη δική της κυβέρνηση, και ένα Γραφείο, με έδρα το Ιάσιο και το Βουκουρέστι, αντίστοιχα. Το 1862 ο Αλέξανδρος Ιωάννης Α' Κούζας άλλαξε το Σύνταγμα και εκεί εμφανίστηκε μια ενιαία Κυβέρνηση και υπουργικό συμβούλιο, με έδρα το Βουκουρέστι. Τον Ιανουάριο του 2018 εξελέγη η πρώτη γυναίκα πρωθυπουργός στη χώρα, η Βιόριτσα Ντάντσιλα.

### Σημειώσεις και παραπομπές


## Πηγές
* Nicolae C. Nicolescu, *Șefii de stat și de guvern ai României (1859–2003)*, Editura Meronia, Bucharest, 2003
* Stelian Neagoe, *Istoria guvernelor României de la începuturi – 1859 până în zilele noastre – 1995*, Editura Machiavelli, Bucharest, 1995

## Εξωτερικοί σύνδεσμοι

* Guvernele României  (Ρουμανικά) 
* Ιστότοπος της Κυβέρνησης 


Κατηγορία:Πολιτική της Ρουμανίας
19η Συμφωνία (Μότσαρτ)

Η **19η Συμφωνία σε Μι ύφεση μείζονα [[Κατάλογος του Κέχελ|K]]. 132** (γερμανικά: *Sinfonie in Es-Dur Köchelverzeichnis 132*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Ιούλιο του 1772, όταν ο συνθέτης ήταν 16 ετών. 

## Δομή και ενορχήστρωση
Η Συμφωνία γράφτηκε για τα εξής μουσικά όργανα: 2 Όμποε, 4 κόρνο (δύο εκ των οποίων γράφτηκαν σε Μι ύφεση alto) και έγχορδα.

:
\relative c' {
  \tempo "Allegro"
  \key es \major
  es4.\f\trill( d16 es) g4 es |
  bes2 r4 as'8.(\p g16) |
  g8-. r es'8.( d16) d8-. r c8.( bes16) |
  bes4.( c8) bes4-. as-. |
  g2
}


Η Συμφωνία αποτελείται από τέσσερα μέρη:

#Allegro, 4/4
#Andante, 3/8
#Menuetto — Trio, 3/4
#Allegro, 2/2

Το πρώτο μέρος ανοίγει με ένα μοτίβο, το οποίο ο Μότσαρτ θα το χρησιμοποιήσει στο ξεκίνημα του 22ου κονσέρτου για πιάνο, γραμμένο στην ίδια κλίμακα. Το θέμα βεβαίως είναι μικρό και δεν έχει επανάληψη. Η συνέχεια εξάλλου επικεντρώνεται στο καινούριο υλικό. Υπάρχει, ωστόσο, ένα εναλλακτικό αργό μέρος, το οποίο σημειώθηκε ως *Andantino grazioso*. Το tempo είναι σημειωμένο, στο πρώτο, στο δεύτερο και στο τέταρτο μέρος, από τον γραφικό χαρακτήρα του Λέοπολντ Μότσαρτ. Το finale είναι σε γαλλικό rondo, σε επτά μέρη. Όλα τα μέρη του rondo επαναλαμβάνονται εκτός από το τελευταίο.

## Παραπομπές


## Εξωτερικοί σύνδεσμοι
* [Symphony No.19 in E-flat major, K.132 (Mozart, Wolfgang Amadeus)](http://imslp.org/wiki/Symphony_No.19_(Mozart,_Wolfgang_Amadeus)) στο IMSLP.org
* Η παρτιτούρα της 19η Συμφωνίας στο DME.at

Κατηγορία:Συμφωνίες του Βόλφγκανγκ Αμαντέους Μότσαρτ
Κατηγορία:Συνθέσεις σε Μι ύφεση μείζονα
Ρουμανικές βουλευτικές εκλογές 2012

**Βουλευτικές εκλογές** διεξήχθησαν στη Ρουμανία , στις 9 Δεκεμβρίου 2012. Η Σοσιαλιστική Φιλελεύθερη Ένωση του Πρωθυπουργού Βίκτορ Πόντα κέρδισε την απόλυτη πλειοψηφία τόσο στη Βουλή των Αντιπροσώπων και τη Γερουσία. Παρά τις αντίξοες καιρικές συνθήκες σε πολλές περιοχές της χώρας, η προσέλευση ήταν 41,7%, υψηλότερη από τις τελευταίες βουλευτικές εκλογές που διεξήχθησαν το 2008 , στις οποίες η συμμετοχή διαμορφώθηκε στο 39,20%.

Η Σοσιαλιστική Φιλελεύθερη Ένωση απέκτησαν τεράστια πλειοψηφία τόσο στη Βουλή των Αντιπροσώπων όσο και στη Γερουσία, με 60,07% και 58,61% των ψήφων, αντίστοιχα, και τον αριθμό ρεκόρ των 395 εδρών. Πολύ πίσω,η Συμμαχία Δικαίωμα της Ρουμανίας  ήρθε στη δεύτερη θέση με μόνο 16,72% και 16,52% των ψήφων και 80 έδρες, χάνοντας περίπου τις μισές από εκείνες που είχε κερδίσει το 2008. Η συμμαχία Δικαίωμα της Ρουμανίας διαλύθηκε επίσημα μετά τις εκλογές. Το Λαϊκό Κόμμα - Νταν Ντιακονέσκου και η Ουγγρική Δημοκρατική Ένωση της Ρουμανίας ήταν οι μοναδικές άλλες πολιτικές ομάδες που κέρδισαν έδρες στη Γερουσία. Πολλά κόμματα των εθνικών μειονοτήτων κέρδισαν μεμονωμένες έδρες στη Βουλή των Αντιπροσώπων.

## Πλαίσιο
### Διαμαρτυρίες
Έπειτα από εβδομάδες διαδηλώσεων κατά των μέτρων λιτότητας που απαιτήθηκαν από το Διεθνές Νομισματικό Ταμείο για ένα δάνειο ύψους πολλών δισεκατομμυρίων δολαρίων, ο πρωθυπουργός Εμίλ Μποκ παραιτήθηκε από τη θέση του στις 6 Φεβρουαρίου 2012. Η αντιπολίτευση, που εκπροσωπείτο από τους ηγέτες της Κοινωνικής Φιλελεύθερης Ένωσης Βίκτορ Πόντα και Κριν Αντονέσκου, προκήρυξαν πρόωρες εκλογές. Ωστόσο, καθώς τα τρία κόμματα πίσω από την κυβέρνηση (PDL, UDMR, UNPR) εξακολουθούσαν να στηρίζονται σε μικρή κοινοβουλευτική πλειοψηφία, συμφωνήθηκε μια ενδιάμεση λύση με την αντιπολίτευση. Έτσι, η κυβέρνηση θα μπορούσε να παραμείνει στην εξουσία μέχρι τις επόμενες εκλογές, με τον όρο να εκλεγεί ένας ανεξάρτητος τεχνοκράτης ως ο νέος πρωθυπουργός. Ως αποτέλεσμα, ο Μιχάι Ραζβάν Ουγκουρεάνου διορίστηκε προσωρινός πρωθυπουργός στις 9 Φεβρουαρίου, ως αποτέλεσμα.

## Αποτελέσματα

### Γερουσία

### Βουλή των Αντιπροσώπων

## Αναφορές


Βουλευτικες
Κατηγορία:Εκλογές του 2012
20ή Συμφωνία (Μότσαρτ)

Η **20ή Συμφωνία σε Ρε μείζονα, [[Κατάλογος του Κέχελ|K]]. 133** (γερμανικά: *Sinfonie D-Dur Köchelverzeichnis 133*) είναι μία συμφωνία του Βόλφγκανγκ Αμαντέους Μότσαρτ, που γράφτηκε τον Ιούλιο του 1772 και είναι μία από τις δύο που έγραψε εκείνον τον μήνα, σε ηλικία 16 ετών. 

## Δομή και ενορχήστρωση
Σε σύγκριση με άλλες συμφωνίες του συνθέτη την εποχή εκείνη, αυτή είναι πλούσια από τις άλλες, διαθέτοντας 2 τρομπέτες, εκτός από τα 2 όμποε και τα 2 κόρνο. Επιπλέον, φυσικά, έχει γραφτεί και για έγχορδα. Ενώ και η χρήση του Ρε μείζονα, ο οποίος χρησιμοποιούταν περισσότερο για τελετουργική μουσική, ταιριάζει άριστα στις τρομπέτες που πρόσθεσε ο μουσικός σε αυτή εδώ τη Συμφωνία.

:
\relative c' {
  \tempo "Allegro"
  \key d \major
  4\f r q r |
  q4 r d\p d |
  d4.\startTrillSpan( cis16\stopTrillSpan d) e4 fis |
  e4 r e e |
  e4.\startTrillSpan( d16\stopTrillSpan e) fis4 g |
  fis4
}


Η Συμφωνία αποτελείται από τρία μέρη: 

#**[[Tempo|Allegro]]** (Ρε μείζονα) 4/4
#**[[Tempo|Andante]]** (Λα μείζονα) 2/4
#**[[Μινουέτο|Menuetto]] — Trio** (Ρε μείζονα)
# **[Allegro]** (Ρε μείζονα) 12/8

## Παραπομπές


## Εξωτερικοί σύνδεσμοι
* [Symphony No.20 in D major, K.133 (Mozart, Wolfgang Amadeus)](http://imslp.org/wiki/Symphony_No.20_(Mozart,_Wolfgang_Amadeus)) στο IMSLP.org

20
20
Μπόμπλα

Το **Μπόμπλα **είναι ένα χωριό και δήμος της επαρχίας Λερίκ του Αζερμπαϊτζάν. Έχει πληθυσμό 490 κατοίκων. Ο δήμος αποτελείται από τα χωριά Μπόμπλα, Εντσέκοφ και Ζεϊνέκο.

## Παραπομπές

* 

Κατηγορία:Κατοικημένες περιοχές στην Επαρχία Λερίκ
Κατηγορία:Χωριά του Αζερμπαϊτζάν
Ζεϊνέκο

Το **Ζεϊνέκο **είναι ένα χωριό στο δήμο Μπόμπλα στην επαρχία Λερίκ Αζερμπαϊτζάν. Βρίσκεται στο νοτιοανατολικό μέρος της χώρας.

## Παραπομπές

Κατηγορία:Κατοικημένες περιοχές στην Επαρχία Λερίκ
Σιχαντάγκ

Το **Σιχαντάγκ **(επίσης, **Σαχάν-Νταγκ** και **Σάχαν-Νταγκ, Κισλάκ**) είναι ένα χωριό στην επαρχία Γκομπουστάν του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Γκομπουστάν
Γουέλφος Ζ΄ της Τοσκάνης

ο **Γουέλφος Ζ΄** (π. 1135 - 11/12 Σεπτεμβρίου 1167) από τον Οίκο των Γουέλφων ήταν μαρκήσιος της Τοσκάνης και δούκας του Σπολέτο (1160-67).

## Βιογραφία
Ήταν ο μόνος γιος του Γουέλφου ΣΤ΄ μαρκήσιου της Τοσκάνης και δούκα του Σπολέτο και της Ούτας κόμισσας του Σάουενμπουργκ, κόρης του Γκόντφριντ του Καλφ, παλατινού κόμη του Ρήνου. Ο πατέρας του ήταν κάτοχος των πατρικών κτήσεων στη Σουαβία, δηλ. του Άλτντορφ και του Ράβενσμπουργκ και διέμενε εκεί. Ο Γουέλφος Ζ΄ προτιμούσε τις Ιταλικές κτήσεις. Η αδελφή του Γουέλφου ΣΤ΄, η Ιουδήθ των Γουέλφων, ήταν μητέρα του Φρειδερίκου Α΄ Χοενστάουφεν.

Μαζί με τον πατέρα του, ο Γουέλφος Ζ΄ υποστήριξε τον Φρειδερίκο Α΄, που έγινε βασιλιάς της Γερμανίας. Μάλιστα τον ακολούθησε στις ιταλικές εκστρατείες του, που άρχισαν το 1154. Το 1160 ο πατέρας του ζήτησε από τον ανιψιό του Φρειδερίκο Α΄ να επιτρέψει την παραχώρηση των ιταλικών κτήσεων στον Γουέλφο Ζ΄, πράγμα που έγινε. Το 1164-66 έλαβε μέρος στη διαμάχη του πατέρα του με τον Ούγο του Τυμπίγκεν, που λύθηκε με επέμβαση του Φρειδερίκου Α΄. 

Ακολούθησε τον βασιλιά σε νέα εκστρατεία το 1167 στην Ιταλία, αλλά ασθένησε από ελονοσία που αποδεκάτισε το στρατό και έκανε τον Φρειδερίκο Α΄ να επιστρέψει στη Γερμανία. Απεβίωσε από την ασθένεια στη Σιένα. Ετάφη στο αβαείο Στάινγκαρντεν που είχε ιδρύσει ο πατέρας του στη Βαυαρία. Ο βασιλιάς επέστρεψε τις Ιταλικές κτήσεις στον Γουέλφο ΣΤ΄, που τις κράτησε ως το 1173 και μετά τις παρέδωσε στον Φρειδερίκο Α΄.

Όταν το 1167 ο Γουέλφος Ζ΄ έμεινε, με το θάνατο του Γουέλφου Ζ΄, χωρίς απογόνους, ο ανιψιός του Ερρίκος ο Λέων ζήτησε να κληρονομήσει τις κτήσεις του στη Σουαβία, που ήταν από παλιά των Γουέλφων. Ο Γουέλφος Ζ΄ τελικά τις κληροδότησε στον γιο του Φρειδερίκου Α΄, Φίλιππο. Ο Γουέλφος ΣΤ΄ απεβίωσε το 1191 και ετάφη επίσης στο Στάινγκαρντεν.

## Πηγές
* Knödler, Julia (2010). "Germany: Narrative (1125–1250)". In Rogers, Clifford J. The Oxford Encyclopedia of Medieval Warfare and Military Technology. 2. New York: Oxford University Press. pp. 176–85.
* Fuhrmann, Horst (1986). Germany in the High Middle Ages: c.1050–1200. Cambridge: Cambridge University Press.

Κατηγορία:Δούκες του Σπολέτου
Ρουμανικές βουλευτικές εκλογές 2016

**Βουλευτικές εκλογές** διεξήχθησαν στη Ρουμανία στις 11 Δεκεμβρίου 2016. Ήταν οι πρώτες που διενεργήθηκαν με ένα νέο εκλογικό σύστημα που εγκρίθηκε το 2015, με το οποίο έγινε επιστροφή στο αναλογικό εκλογικό σύστημα που χρησιμοποιήθηκε στις εκλογές του 2004. Με τη νέα εκλογική νομοθεσία μειώθηκε ο αριθμός των εδρών σε βουλή και γερουσία. Αποφασίστηκαν συνολικά 466 κοινοβουλευτικές έδρες (308 βουλευτές, 18 έδρες μειονοτικών βουλευτών και 134 γερουσιαστές)  σε σύγκριση με  588 βουλευτές που εξελέγησαν το 2012. Η ομογένεια εκπροσωπείται από τέσσερις βουλευτές και δύο γερουσιαστές που εκλέγονται με την επιστολική ψήφο. Στις εκλογές καταγράφηκε ποσοστό συμμετοχής 39,5%, χαμηλότερο από το 2012, αλλά ελαφρώς υψηλότερο από τις εκλογές του 2008. Για πρώτη φορά οι Ρουμάνοι ψηφοφόροι που κατοικούν στο εξωτερικό μπόρεσαν να ψηφίσουν μέσω της επιστολικής ψήφου, ως απάντηση στις αμφιλεγόμενες διαδικασίες διεξαγωγής των προεδρικών εκλογών του 2014.

## Νέο εκλογικό σύστημα
Οι βουλευτικές εκλογές του 2016 πραγματοποιήθηκαν διαφορετικά σε σχέση με εκείνες του 2012 και του 2008. Στις 24 Φεβρουαρίου 2015 η Εκλογική Επιτροπή αποφάσισε καταρχήν να επιστρέψει η αναλογική εκπροσώπηση με λίστες κομμάτων, εγκαταλείποντας το πλειοψηφικό σύστημα που είχε εισαχθεί με τις εκλογές του 2008.  Με τον νέο εκλογικό νόμο που υπέγραψε ο πρόεδρος Κλάους Γιοχάνις τον Ιούλιο του 2015 επαναφέρθηκε η αναλογική εκπροσώπηση.

## Κόμματα
Αν και η εικόνα του Βίκτορ Πόντα και του σοσιαλδημοκρατικού Κόμματος (PSD) επλήγη από σκάνδαλα διαφθοράς και το πρόσφατο κύμα διαμαρτυριών, το κόμμα παρέμεινε ένα από τα δύο μεγάλα κόμματα στη Ρουμανία. Εκτός από το PSD, το ρουμανικό κομματικό σύστημα πέρασε από πολλούς και σημαντικούς ανασχηματισμούς ομάδων.

## Αποτελέσματα
Αποτέλεσμα των εκλογών ήταν η επαναφορά των Σοσιαλδημοκρατών στην εξουσία, με σχηματισμό συμμαχικής κυβέρνησης με τον συνασπισμό Δημοκρατικών και Φιλελευθέρων ALDE. Τον Ιανουάριο του 2017 ανέλαβε πρωθυπουργός (και επικεφαλής της κυβέρνησης) ο Σορίν Γκριντεάνου.

### Γερουσία

### Βουλή των Αντιπροσώπων

## Αναφορές


Βουλευτικες
Κατηγορία:Εκλογές του 2016
Αλυτάρχης

**Αλυτάρχης** είναι ο τίτλος του ανώτατου αθλητικού επόπτη σε αθλητικά γεγονότα, ο οποίος ασχολείται με την γενική τήρηση των κανονισμών, έναρξη και λήξη των αγώνων, υπογραφή των φύλλων αγωνισμάτων, καθώς και με τα γενικότερα ζητήματα ασφαλείας.

Ο τίτλος υπάρχει από την αρχαιότητα, όταν στους αρχαίους ολυμπιακούς αγώνες οι αλυτάρχες ήταν οι επικεφαλής της αστυνόμευσης των διοργανώσεων, και βοηθούσαν τους ελλανοδίκες στην εύρυθμη λειτουργία των αγωνισμάτων και στην επιβολή προστίμων στους παραβάτες των κανονισμών. 

Οι ραβδούχοι ή *μαστιγοφόροι* (γνωστοί και ως *ἀλύτες*, αρχηγός των οποίων ήταν ο αλυτάρχης) ήταν τα όργανα μέσω των οποίων εκτελούνταν οι ποινές. Εάν ο αθλητής δεν ήταν σε θέση να πληρώσει το πρόστιμο που του είχε επιβληθεί, υπεύθυνη για την αποπληρωμή του ήταν η πόλη την οποία αντιπροσώπευε ο αθλητής. 

## Παραπομπές
 
 



Κατηγορία:Αθλητικές διοργανώσεις
Κατηγορία:Αρχαίοι Ολυμπιακοί Αγώνες
Γουλιέλμος Τέλλος (όπερα)

Το ***Γουλιέλμος Τέλλος*** (ιταλικά: ***Guglielmo Tell***) είναι μία όπερα σε τέσσερις πράξεις του Τζοακίνο Ροσσίνι, σε ένα λιμπρέτο του ντε Ζουί και του Μπις, βασισμένο στο θεατρικό έργο του Φρίντριχ Σίλερ, *[[Γουλιέλμος Τέλλος (Σίλερ)|Γουλιέλμος Τέλλος]]* (1804). Αυτή ήταν και η τελευταία όπερα του Ροσσίνι, αν και έζησε από τότε σχεδόν 40 χρόνια. 

Ιδιαίτερα δημοφιλής έως και σήμερα είναι η ουβερτούρα, στο τέταρτο μέρος. Ο Σαρλ Μαλερμπέ, γνωστός Γάλλος μουσικολόγος, ανακάλυψε το πρωτότυπο της παρτιτούρας, σε ένα βιβλιοπωλείο με μεταχειρισμένα βιβλία, το οποίο πλέον φυλάσσεται στο Κονσερβατόριο του Παρισιού.
## Παραπομπές

## Εξωτερικοί σύνδεσμοι
* Libretto of ''Guillaume Tell'' at Stanford OperaGlass (in French)
* Libretto of ''Guglielmo Tell'' at Stanford OperaGlass (in Italian)
*Libretto of ''Guillaume Tell'' at DM's opera site (in French and English) 

Κατηγορία:Όπερες του Τζοακίνο Ροσσίνι
Κατηγορία:Όπερες στη γαλλική γλώσσα
Οι Γάμοι του Φίγκαρο

Το ***Οι Γάμοι του Φίγκαρο*** (ιταλικά: ***Le nozze di Figaro***, [προφορά: *[[ΔΦΑ|le ˈnɔttse di ˈfiːɡaro]]*), K. 492, είναι όπερα μπούφα του Βόλφγκανγκ Αμαντέους Μότσαρτ σε τέσσερις πράξεις, η οποία γράφτηκε το 1786. Tο λιμπρέτο ήταν του Λορέντσο Ντα Πόντε και  βασίστηκε στο θεατρικό έργο *[[Ο γάμος του Φιγκαρό (θεατρικό έργο)|Ο γάμος του Φιγκαρό]]*, του Πιερ-Ωγκυστέν Καρόν ντε Μπωμαρσαί. Η πρεμιέρα της όπερας έγινε την 1 Μαΐου του 1786. 

Η ιστορία επικεντρώνεται στον υπηρέτη Φίγκαρο και το πώς καταφέρνει να νυμφευθεί τη Σουζάννα (Susanna), ματαιώνοντας τις προσπάθειες του εργοδότη τους, ο οποίος πολιορκεί την αγαπημένη του Φίγκαρο. Η εν λόγω όπερα θεωρείται ιδιαίτερα σημαντική για την όπερα ως είδος, και είναι μία από τις πιο πολυπαιγμένες όπερες.

## Παραπομπές


## Εξωτερικοί σύνδεσμοι

*Complete libretto
*Full orchestral score (German/Italian)
*Italian/English side by side translation
*Italian/English side by side translation
*''Mozart's Opera Marriage of Figaro, containing the Italian text, with an English translation, and the Music of all of the Principal Airs'', Ditson (1888)
*Complete recording at Mozart Archiv 
* Photos of 21st century productions of ''The Marriage of Figaro''  in Germany and Switzerland 

Κατηγορία:Όπερες του Βόλφγκανγκ Αμαντέους Μότσαρτ
Κατηγορία:Όπερες στην ιταλική γλώσσα
Αμανατίδης

Το επώνυμο **Αμανατίδης** πιθανόν αναφέρεται στους:

* Βασίλης Αμανατίδης (γεν. 1970), Έλληνας ποιητής
* Γιάννης Αμανατίδης (γεν. 1961), Έλληνας πολιτικός
* Γιάννης Αμανατίδης (γεν. 1981), Έλληνας ποδοσφαιριστής
* Γιώργος Αμανατίδης (γεν. 1970), Έλληνας ποδοσφαιριστής
Deux arabesques

Το ***Deux arabesques***,  **L. 66** είναι μία σύνθεση, αποτελούμενη από δύο *[[Αραβούργημα (μουσική)|arabesques]]*, του Κλωντ Ντεμπυσί, την οποία συνέθεσε μεταξύ 1888 και 1891. Αν και αρκετά πρώιμο το εν λόγω έργο, μπορούν ακόμα και σε αυτό να γίνουν αντιληπτά κάποια χαρακτηριστικά της μουσικής που θα εξέλισσε ο νεαρός τότε Γάλλος συνθέτης. Το έργο αυτό είναι ένα από τα πρώτα μουσικά κομμάτια του ιμπρεσιονισμού. Σε αυτό το έργο ο Ντεμπυσσύ περιπλανιέται ανάμεσα σε κλίμακες και πετυχαίνει υποβλητικές σκηνές μέσω της μουσικής του. Οι ρυθμοί που δίνονται στις συνθέσεις είναι I. *Andantino con moto* και II. *Allegretto scherzando*. 

## Παραπομπές


## Εξωτερικοί σύνδεσμοι
* [2 Arabesques (Debussy, Claude)](https://web.archive.org/web/20170226200758/http://imslp.org/wiki/2_Arabesques_(Debussy,_Claude)) στο IMSLP.org

Κατηγορία:Συνθέσεις του Κλωντ Ντεμπυσί
Αντούρ (Αζερμπαϊτζάν)

Το **Αντούρ **είναι ένα χωριό στην επαρχία Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Καρχούν.

## Παραπομπές

* 

Κατηγορία:Κατοικημένες περιοχές στην Επαρχία Κούμπα
Μπας Ελέτ

Το **Μπας Ελέτ** (επίσης, **Μπας Αλάτ**) είναι ένα χωριό στον δήμο Ελέτ, στην ραγιόν Καραντάγκ του Μπακού, στο βορειοανατολικό Αζερμπαϊτζάν. Είναι αδελφοποιημένη με το Στόουκ ον Τρεντ, στο Ηνωμένο Βασίλειο (Αγγλία). 

## Παραπομπές


Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Όθων Δ΄ του Λύνεμπουργκ

Ο **Όθων Δ΄ ο χωλός** (; - 1446) από τον Οίκο των Γουέλφων ήταν πρίγκιπας του Λύνεμπουργκ (1434-46), που ήταν μέρος του δουκάτου του Μπράουνσβαϊχ-Λύνεμπουργκ.

## Βιογραφία
Ήταν ο πρωτότοκος γιος του Βερνάρδου Α΄ πρίγκιπα του Λύνεμπουργκ και της Μαργαρίτας των Άνχαλτ, κόρης του Βεγκέσλαου Α΄ εκλέκτορα δούκα της Σαξονίας-Βίττενμπερκ.

Ο πατέρας του απεβίωσε το 1434 και τον διαδέχθηκε μαζί με τον μικρότερο αδελφό του Φρειδερίκο Β΄ τον ευσεβή. Κατά τα 12 έτη της διακυβέρνησής του έκανε πολλά νομοθετήματα, που βελτίωσαν το νομικό καθεστώς των αγροτών έναντι των τοπικών αρχόντων. Επίσης έκανε εθρείας κλίμακας κατασκευές στο κάστρο του Σέλε, την κύρια πόλη του πριγκιπάτου.

Απεβίωσε το 1446 χωρίς άρρενες απογόνους, αφήνοντας τον αδελφό του μόνο κύριο του Λύνεμπουργκ.

## Οικογένεια
Το 1425 νυμφεύτηκε την Ελισάβετ του Εμπερστάιν και είχαν:
* μία κόρη.

## Πηγές
*Geckler, Christa (1986). Die Celler Herzöge: Leben und Wirken 1371–1705. Celle: Georg Ströher. ISBN 3-921744-05-8. OCLC 255990175

Κατηγορία:Δούκες του Μπράουνσβαϊγκ-Λύνεμπουργκ
Φλέγων ο Τραλλιανός

Ο **Φλέγων ο Τραλλιανός** (2ος αιώνας) ήταν Έλληνας συγγραφέας και απελεύθερος του αυτοκράτορα Αδριανού, με καταγωγή από τις Τράλλεις. Το κύριο έργο για το οποίο είναι γνωστός είναι η ιστορική 16τομη πραγματεία η οποία κάλυπτε από την 1η έως και την 229η διοργάνωση (776 π.Χ. έως 137 μ.Χ.) των αρχαίων ολυμπιακών αγώνων. Αποσπάσματα του έργου διασώζονται μέσω της *Παντοδαπής ιστορίας* του Ευσέβιου της Καισαρείας, τα γραπτά του Φώτιου Α´, και τα γραπτά του Γεωργίου Σύγκελου.

Άλλα έργα που του αποδίδονται είναι:
**Ἔκφρασιν Σικελίας,* περιγραφή του νησιού της Σικελίας
**Περὶ μακροβίων και θαυμασίων*, κατάλογος Ρωμαίων οι οποίοι έφτασαν σε ηλικία πάνω από 100 ετών, συντάχθηκε βάσει των στοιχείων από τις ρωμαϊκές απογραφές
**Περὶ τῶν παρὰ Ρωμαίοις εορτών*, 3τομο έργο σχετικά με τις ρωμαϊκές εορτές
**Περὶ τῶν ἐν Ρώμη τόπων καὶ ὦν ἐπικέκληνται ὀνομάτων,* τοπογραφία της Ρώμης
*Επιτομή σχετικά με τους ολυμπιονίκες, 2τομο, αποτελεί ξεχωριστό έργο από το 16τομο έργο του για τους ολυμπιακούς αγώνες

Αναφορά στον Φλέγοντα υπάρχει από τον θεολόγο Ωριγένη (182 - 254) στο *Κατὰ Κέλσου* ο οποίος αναφέρει πως ο Φλέγων έκανε αναφορές στον Χριστό στον 14ο τόμο του έργου σχετικά με τους ολυμπιονίκες, και περιέγραφε πως ο Χριστός ήταν σε θέση να προβλέπει μελλοντικά γεγονότα όπως εκλείψεις και σεισμούς.

## Παραπομπές


Κατηγορία:Αρχαίοι Έλληνες ιστορικοί
Κατηγορία:Αρχαίοι Ολυμπιακοί Αγώνες
Κατηγορία:Αρχαία Ρώμη
Κατηγορία:Αρχαίοι Έλληνες γεωγράφοι